CELEX: 62009FO0015
Language: sl
Date: 2009-07-10 00:00:00
Title: Sklep Sodišča za uslužbence (drugi senat) z dne 10. julija 2009. # Valentina Hristova proti Komisiji Evropskih skupnosti. # Javni uslužbenci - Javni natečaj - Dopustnost. # Zadeva F-15/09.

SKLEP SODIŠČA ZA USLUŽBENCE 
      (drugi senat)
      z dne 10. julija 2009
      Zadeva F-15/09
      Valentina Hristova
      proti
      Komisiji Evropskih skupnosti 
      „Javni uslužbenci – Natečaj – Izvršitev sodbe – Dopustnost“
      Predmet:      Tožba, vložena na podlagi členov 236 ES in 152 AE, s katero V. Hristova predlaga odreditev ustreznih ukrepov za izvršitev
         sodbe Sodišča za uslužbence z dne 25. novembra 2008 v zadevi Hristova proti Komisiji (F-50/07, ZOdl. JU, str. I-A-1-0000 in II-A-1-0000).
      
      Odločitev:      Tožba se zavrže kot očitno nedopustna. Tožeča stranka nosi lastne stroške.
      
      Povzetek
      Uradniki – Tožba – Predmet – Navodilo upravi – Nedopustnost
      (Kadrovski predpisi za uradnike, člen 91)
      Sodišče Skupnosti v okviru tožbe, vložene na podlagi člena 91 Kadrovskih predpisov, ne more dajati načelnih izjav ali ugotovitev
         niti naslavljati odredb na institucije Skupnosti, ne da bi s tem posegalo v posebne pristojnosti upravnih organov. Zaradi
         navedenega načela predlogi, naj se instituciji odredi sprejetje ukrepov, ki jih vključuje izvršitev sodbe, s katero je bila
         razglašena ničnost odločbe, niso dopustni.
      
      (Glej točko 15.)
      Napotitev na:
      Sodišče prve stopnje: 27. junij 1991, Valverde Mordt proti Sodišču, T-156/89, Recueil, str. II-407, točka 150; 8. junij 1995,
         P proti Komisiji, T-583/93, RecFP, str. I-A-137 in II-433, točki 17 in 18;
      
      Sodišče za uslužbence: 12. marec 2009, Hambura proti Parlamentu, F-4/08, ZOdl. JU, str. I-A-1-0000 in II-A-1-0000, točka 32.